ལོ་གཅིག་གི་རྗེས་སུ།ཁོས་གྱན་ཐང་གི་ཆེ་ཆུང་ཙམ་གྱི་རི་མོ་དེ་ལེགས་འགྲུབ་བྱུང་།མར་ནང་སྤྲུལ་སྐུ་རིན་པོ་ཆེ་དེ་རི་མོའི་ནང་ནས་གསོན་པོར་གྱུར་ཅིང་།ལྷག་པར་དུ་ཁོང་གི་སྤྱན་ཟུང་དེ་ལ་ཚེ་སྲོག་ཞུགས་པ་ལྟར་ཧ་ཅང་དྭངས་གཙང་གིས་ཚུར་གཟིགས་འདུག་པ་དང་།སྤྱན་དབང་དེ་ཡི་ཁ་གཏད་ནས་མི་སུ་ཡིན་རུང་རང་ཉིད་ཀྱི་རྙོག་འཛིང་དང་ནག་ནོག་མེ་ལོང་དུ་ཤར་བ་བཞིན་མཐོང་ཐུབ་པའི་ཉམས་སྣང་སྟེར།རི་མོའི་ནང་གི་ཕྲུ་གུ་དེས་དེ་ལྟར་གསུངས་ཤིག་ཀྱང་འབྱོན་མི་ཡོང་ངམ་སྙམ་པའི་ངང་ལྷོད་ཅིང་ཞི་བའི་ཉམས་ཀྱིས་བཞུགས་འདུག